
 COMUNICAT DE PRESĂ

privind preţurile pentru furnizarea reglementată a gazelor naturale 
la clienţii casnici

Având în vedere calendarul de liberalizare a prețurilor gazelor naturale pentru producția internă agreat cu organismele internaţionale și prevederile HG nr. 488/2015 privind stabilirea preţului de achiziţie a gazelor naturale din producţia internă pentru clienţii casnici şi producătorii de energie termică, numai pentru cantitatile de gaze naturale utilizate la producerea de energie termică în centralele de cogenerare şi în centralele termice destinate consumului populaţiei, Comitetul de reglementare al ANRE a aprobat, în şedinţa din 01.07.2015 o creștere cu cca 11% a  preţurilor pentru furnizarea reglementată a gazelor naturale  la clienţii casnici.
Creșterea aprobată a avut în vedere următoarele elemente:  

· Creșterea prețului producției interne curente de la 53,30 lei/MWh,  la 60,00 lei/MWh, cu un  impact de circa 6,5%

· Includerea procentului de gaze din import în perioada de iarnă, cu un impact de circa 1,5% 

· Includerea cantităților de gaze ce urmează a fi extrase din depozitele de înmagazinare în perioada de iarnă, cu un impact de circa 4,5% 
· Scăderea costului unitar de transport, cu un impact de circa -1,5% 

Precizăm că în anul 2015 nu se va mai înregistra o altă creștere a prețurilor pentru furnizarea reglementată a gazelor naturale la clienții casnici, având în vedere că nu vor fi  costuri suplimentare pentru asigurarea consumului în sezonul rece, comparativ cu anii anteriori. 
Direcţia comunicare, cooperare şi relaţia cu Parlamentul

Bucuresti, 01.07.2015

